National Cykelrute 3
National Cykelrute 3 er en cykel- og vandrerute fra henholdsvis Hirtshals (kun vandrerute) og Frederikshavn over Viborg til den dansk-tyske grænse ved Padborg; ca. 450 km. Cykelruten fra Frederikshavn til Padborg indgår i det nationale cykelrutenet.
Fra Viborg og sydpå følger ruten Hærvejen i hovedvandskellet og har derfor på denne del forholdsvis få og små bakker. Syd for grænsen fortsætter den som cykelrute under navnet Ochsenweg gennem Slesvig og Holsten til Wedel ved Hamburg.
Helt siden den tidlige middelalder har Hærvejen været benyttet af islandske, norske og danske pilgrimme, der var på vej til Jesu grav i Det hellige Land, apostlen Peters grav i Rom eller Sankt Jakobs grav i Santiago de Compostela i Spanien.
Hærvejen